b'\n_START_ARTICLE_\nPseudergolini\n_START_SECTION_\nUtseende\n_START_PARAGRAPH_\nMiddelsstore (vingespenn 50 \xe2\x80\x93 70\xc2\xa0mm), kraftig bygde sommerfugler med brede, ikke flikete vinger. Grunnfargen er m\xc3\xb8rkebrun (Amnosia), brunoransje (Pseudergolis) eller m\xc3\xb8rkt bl\xc3\xa5lig (Dichorragia, Stibochiona). Amnosia decora har et hvitt eller lysebl\xc3\xa5tt skr\xc3\xa5b\xc3\xa5nd p\xc3\xa5 forvingene, Pseudergolis har flere tynne, m\xc3\xb8rke, b\xc3\xb8lgete tverrlinjer mens de to andre slektene har spredte, lysebl\xc3\xa5 eller -gr\xc3\xb8nne flekker. Antennene er tynne og rundt halvparten s\xc3\xa5 lange som forvingene. Noen har \xc3\xb8yeflekker p\xc3\xa5 bakvingenes underside.'